408 
led. traicté a été en plusieurs façons violé et rompu 
par les Angloys et par ainsy n'ayant été de leur part 
observé, ains notoirement enfrainct le Roy de sa part 
aussy n'est tenu de l'observer et de l'infraction faicte 
par les Angloys assez appert tant pour avoir envahy 
le Royaume d’Escosse, prins aucunes villes et plu- 
sieurs chasteaulx audit Royaume et y avoir faict 
maints grands dommaiges et déprédations par voye 
de guerre et hostilité contre la teneur du dit traicté, 
ouquel les Escossoys sont comprins, que pour avoir 
continuellement depuis trois ans en ça pillé et déprédé 
les subjectz du Roy, prins et emmené les navires et 
les hommes sans jamais en avoir voulu faire restitu- 
tion ne ouverture de justice et y a plusieurs Angloys 
qui en justice ont dit et depposé par devant les offi- 
ciers du Roy quils avoient eu congé par escript pour 
ce faire du protecteur d'Angléterre et quil bailloit 
congé à tous les Anglois qui le demandoient de courir 
sas aux Françoys et de les grever et endommaiger le 
plus quils pouroient. 
Davantaige il est tant notoire que depuis le traité 
de paix, ils ont encommancé et parachevé les fortiffi- 
cations de la Dunette, et tout ce qui est de fort au 
port de Boullongne contre le traicté. 
Et encores qu'on voulut garder d'une part etd’autre 
ledit traicté de paix, si est-ce que la chose est main- 
tenant réduite à l'impossible de la part des Angloys, 
pour ce quils ne sçauroient restituer les choses quils 
sont tenuz rendre par ledit traicté, ne possédant plus 
rien en Boullenoys, fors la ville et ce qui est entre lad. 
ville et la Tour d’ordre, par ainsy il est de necessité 
x 
venir à nouvel traicté. 
